خلیل الرحمن اعظمی

خلیل الرحمٰن اعظمی اردو کے شاعر اور نقاد تھے۔ ان کی پیدائش سیدھاں،سلطانپور ضلع اعظم گڑھ میں ہوئی تھی۔ ان کے والد کا نام مولانا محمد شفیع تھا۔

 تعلیم 
1957ء میں خلیل الرحمن نے علیگڑھ یونی ورسٹی سے پی ایچ ڈی مکمل کی۔

 ملازمت 
خلیل الرحمٰن علیگڑھ یونی ورسٹی میں شعبہ اردو میں لیکچرار کے طور پر ملازمت اختیار کی تھی اور تاحیات اسی سے جڑے رہے۔

 ترقی پسند تحریک 
خلیل الرحمٰن ترقی پسند مصنفین کی تحریک سے وابستہ تھے۔

 قیدوبند 
اپنے سیاسی خیالات کی وجہ سے خلیل الرحمٰن 1949ء میں کچھ وقت کے لیے قید ہوئے تھے۔

 مطبوعات 
 کاغذی پیرہن (1953ء)
 نیا عہدنامہ (1965ء)
 فکروفن (1956ء)
 اردو میں ترقی پسند ادبی تحریک (1972ء
 آئینہ خانے میں
 آسماں اے آسماں
 اردو تنقید کے معمار
 زاویۂ نگاہ
 زندگی اے زندگی
 آخری مجموعہ کلام
 غالب اور عصر جدید
 مضامین نو
 مقدمہ کلام آتش

 ٰجدید غزل کا پیش رو 
خلیل الرحمن اعظمی (1927ء۔1978ئ)جدید غزل کے بنیاد گزاروں میں شمار کیے جاتے ہیں۔انھوں نے جدید دور کے اضطراب کو اپنی غزلوں میں پیش کرکے شاعری میں داخلیت کے عناصر کو پھر سے اجاگر کیا۔خلیل الرحمن اعظمی کا شعری ذہن جس وقت نمو پزیر ہو رہا تھا وہ ترقی پسندی کا دور تھا۔چنانچہ وہ بھی اس تحریک سے وابستہ ہو گئے۔اس تحریک سے وابستگی کی خاص وجہ یہ تھی کہ اس کے ذریعے زندگی کی حقیقتوں کا انکشاف اور عظمت ِ انسانی اور اجتماعی آرزوئوں کو پورا کرنے کی کوشش کی جا رہی تھی۔لیکن رفتہ رفتہ اس تحریک میں شدت پسندی اور جمود کے اثرات دکھائی دینے لگے ،خلیل الرحمن اعظمی کا متحرک ذہن اس کو قبول نہیں کر سکا اور انہوںنے ادب میں پیدا ہونے والے اس جمود کو توڑنے کی کوشش کی۔اپنے مجموعۂ کلام ’’نیا عہد نامہ ‘‘کے دیباچہ میں انہوںنے جن خیالات کا اظہار کیا ہے ان سے پتہ چلتا ہے کہ انہوںنے ترقی پسند تحریک سے بیزار ہوکر جدیدیت کے دامن میں پناہ لینے کا مصم ارادہ کر لیا تھا۔لکھتے ہیں:

اس طرح خلیل الرحمن اعظمی نے زماںو مکاںکی قید سے آزاد ہو کراپنے جذبات و خیالات پیش کیے۔خلیل الرحمن اعظمی کی غزل گوئی سے وابستگی کے پس ِپردہ وہ جذبہ کارفرما ہے جس نے بہت پہلے ان کی ذہنی تربیت کردی تھی۔چونکہ وہ ایک اچھے ناقد بھی تھے اور تنقید کے سلسلے میں انہوںنے کلاسیکی شعرا کا بغور مطالعہ کیا تھا۔یہی وجہ ہے کہ ان کی ابتدائی شاعری میں وہ سب کچھ موجود ہے جو روایتی اور کلاسیکی غزل کا خاصہ ہے۔لب و لہجہ میں سادگی،الفاظ میں رومانیت و جمالیات کا وفور ،محبوب کی جفائیں،نارسائی،وصل و فراق کے مزے اور تڑپ ، رقیبوں کی عداوت ،زمانے سے بے پروائی کا بیان ان کی غزلیات میں بخوبی دیکھے جا سکتے ہیںhttp://www.urdulinks.com/urj/?p=2413

 انتقال 
خلیل الرحمٰن کا انتقال 1978ء میں ہوا تھا۔

 حوالہ جات 

زمرہ:1927ء کی پیدائشیں
زمرہ:1978ء کی وفیات
زمرہ:اتر پردیش کے شعرا
زمرہ:اعظم گڑھ کی شخصیات
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے شعرا
زمرہ:بیسویں صدی کے مرد مصنفین
زمرہ:بھارتی ادبی نقاد
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:علی گڑھ کی شخصیات
زمرہ:جامعہ علی گڑھ کے فضلا